KYK: Betoger beseer toeskouers | Netwerk24
KYK: Betoger beseer toeskouers
16 Junie 2021 10:31
Verskeie toeskouers is Dinsdagaand in Frankryk en Duitsland se Euro2020-kragmeting beseer en in die hospitaal behandel nadat 'n betoger met 'n valskerm op die Allianz-arena geland het.
Die Greenpeace-betoger land op die veld. Foto: Getty Images
Duitsland se Antonio Ruediger draf nader om te kyk of die betoger beseer is. Foto: Reuters
ABC berig Uefa, Europa se sokkerbeheerliggaam, sê "owerhede sal die nodige stappe doen" oor wat hy as 'n "roekelose en gevaarlike daad" beskryf.
Puin het op die veld en paviljoen gestort toe die Greenpeace-betoger verstrengel geraak het in die kabels van die oorhoofse kameras.
Die man het met 'n slag op die veld geland en is deur medici behandel voordat hy deur sekuriteitswagte weggelei is.
#OptusSport's man in Munich @MaxMerrill_ really caught this on camera ??#EURO2020 pic.twitter.com/261FsD7N3W
— Optus Sport (@OptusSport) June 15, 2021
Didier Deschamps, Frankryk se afrigter, moes uit die pad uit spring van 'n groot stuk toerusting wat naby hom neergestort het.
Uefa sê in 'n verklaring: "Hierdie selfsugtige daad – wat baie ernstige gevolge kon inhou – het beserings aan verskeie toeskouers veroorsaak en die owerhede sal die nodige stappe doen.
"Gelukkig was die aanbied van die kragmeting nie deur hierdie roekelose en gevaarlike daad beïnvloed nie, maar nietemin is verskeie mense beseer."